Előterjesztés száma: **399/2016.**

**ELŐTERJESZTÉS**

a Képviselő-testület

**2016. december 14. napján tartandó ülésre**

|  |  |  |
| --- | --- | --- |
| **Előterjesztés tárgya:** | **A munkahelyi étkeztetések szabályozásáról, térítési díjainak megállapításáról szóló rendelet megalkotása, a 2017. évi étkezési díjtételeinek meghatározása** | |
| **Előterjesztő:** | Bartos Sándor polgármester |  |
| **Készítette:** | Zámodics Péter Pénzügyi és Adóügyi osztályvezető |  |
| **Szakmai szempontból ellenőrizte:** | Dr. Finta Béla jegyző |  |
| **Jogi, törvényességi szempontból ellenőrizte:** | Dr. Sugár Anita Jogi és Koordinációs osztályvezető |  |
| **Pénzügyi, gazdasági szempontból ellenőrizte:** | Zámodics Péter Pénzügyi és Adóügyi osztályvezető |  |
| **Tárgyalja:** | EEB, PJB | |
| **Egyeztetve, tájékoztatva:** | Sólyomvári Erika Fóti Közhasznú  Közszolgáltató Nonprofit Kft. | |
| **Javasolt meghívott:** | Sólyomvári Erika Fóti Közhasznú  Közszolgáltató Nonprofit Kft. | |
| A határozati javaslat elfogadásához szükséges szavazattöbbség: | 1. egyszerű szavazattöbbség 2. minősített szavazattöbbség | |
| Az előterjesztés zárt kezelését kérjük. | 1. igen 2. nem | |

**Tisztelt Képviselő-testület!**

**I. Bevezetés**

A Képviselő-testület 287/2016. (VI.22.) KT-határozatával rögzített jogalkotási ütemterv a tárgybeli rendeletnek az elkészítését októberre írta elő, azonban az étkezési térítések díját, mely ezen rendelet alapja, a Kft csak novemberben küldte meg részünkre.

A díjak beépítését követően a rendelet tervezetet még társadalmi egyeztetésre is kellett bocsátani, ezért jelen rendeletet csak a decemberi képviselő testületi ülésen lehet megvitatni.

**II. Kifejtő részletezés**

A korábbi (jelenleg hatályos) rendelet hatályon kívül helyezése azért vált szükségessé, mivel a hatályos törvényi változások a rendelet bevezető szövegrészének változtatását indokolják, azonban mindezt a jogszabályszerkesztésről szóló 61/2009. (XII.14.) IRM rendelet ”csupán” módosításként nem engedi meg.

Következésképp a tárgykörben új rendelet megalkotása vált szükségessé, a korábbi rendelet egyidejűleg történő hatályon kívül helyezése mellett.

A rendelet-alkotás részeként az eredeti szöveghez képest az alábbi módosításokat javasoljuk új rendeletként:

**Bevezető rész**

|  |  |
| --- | --- |
| 11/1996 (VI.12.) rendelet | …/2016. (XII.15.) rendelet |
| Fót Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. tv. 92. § (1) bek., valamint a személyes gondoskodást nyújtó szociális ellátások térítési díjáról szóló 29/1993. (II.17.) Korm. rendelet 3. § (1) bekezdése a) pontjában kapott felhatalmazás alapján, a következőket rendeli el. | Fót Város Önkormányzatának Képviselő-testülete **az Alaptörvény 32. cikk (2) bekezdésében kapott eredeti jogalkotói hatáskörében**, valamint a **Magyarország helyi önkormányzatairól szóló 2011. évi CLXXXIX. törvény 10. §-ában meghatározott feladatkörében** eljárva a következőket rendeli el. |

2. §

|  |  |
| --- | --- |
| 11/1996 (VI.12.) rendelet | …/2016. (XII.15.) rendelet |
| (1) A munkahelyi étkeztetés igénybevételére, a költségvetési szervvel köztisztviselői, közalkalmazott jogviszonyban, munkaviszonyban, illetve megbízási jogviszonyban álló dolgozó jogosult.  (2) Az étkezést igénybe veheti a munkaviszonyban álló dolgozó akkor is, ha:  - fizetett szabadságon,  - fizetés nélküli szabadságon,  - táppénzes állományban,  - szülési vagy gyermekgondozási szabadságon van.  (3) Naponként és személyenként egy étkezést igénybe vehet a költségvetési szervtől nyugdíjba ment dolgozó, ha azt a konyha kapacitása alapján annak vezetője engedélyezi.  (4) Az étkezéshez szorosan kapcsolódó munkakört betöltő dolgozó a munkaidejében biztosított étkezést köteles igénybe venni.  A kötelező étkezés igénybevétele alól az intézmény vezetője indokolt esetben felmentést adhat. | **Értelmező rendelkezések:**  **1. havi térítési díj: az étkezést igénybevevő által egy hónapra eső fizetendő összege, azaz a személyi térítési díj és az igénybevett napok szorzata.**  **2. intézményi térítési díj: egy adag étel nyersanyagnormájának az étel előállításához szükséges költséggel növelt összege.**  **3. személyi térítési díj: az e rendelet melléklete szerinti intézményi térítési díjkedvezménnyel csökkentett összege. Személyi térítési díjra a munkahelyi étkeztetésben részesülő jogosult.**  **4. vendég-étkező: étkezést igénybevevő, de a munkahelyi étkeztetés körébe nem vont, a 3.§ (1)-(4) bekezdésében nem szereplő személyek.** |

3. §

|  |  |
| --- | --- |
| 11/1996 (VI.12.) rendelet | …/2016. (XII.15.) rendelet |
| (1) Az intézményi térítési díjat évente egy alkalommal tárgyévet megelőző év december 31 napjáig a Képviselő Testület állapítja meg.  (2) Az intézményi térítési díj: az élelmezés nyersanyagköltségére, az étkeztetés megszervezésére valamint az étel előállításával és szállításával kapcsolatosan az adott évre betervezett éves kiadásoknak a tervezett ellátotti létszámra jutó napi összege.  (3) A személyi térítési díj napi összege az intézményi térítési díj összegével megegyezik.  (4) A személyi térítési díjat megrendeléskor, ill. tárgyhónap 5. napjáig a várható igénybevételeknek megfelelően kell megfizetni.  Az étkezések lemondását az igénybevételt megelőző 2 munkanappal lehet bejelenteni. Ezt követően az előzőleg bejelentett, de igénybe nem vett étkezések személyi térítési díjai nem törölhetőek.  (5) A térítési díj: a rezsi költséggel növelt intézményekre meghatározott élelmezési norma, melyet a Fóti Közszolgáltató Kft. esetében a Képviselő-testület hagy jóvá.  Külső szolgáltató igénybevétele esetében a térítési díjat a külső szolgáltató állapítja meg, amely azonban nem lehet magasabb az e rendeletben megállapított térítési díjnál. | **(1) A munkahelyi étkeztetést Fót Város Önkormányzata az általa alapított Fóti Közhasznú Közszolgáltató Kft. (továbbiakban: Konyha) útján biztosítja.**  **(2) A munkahelyi étkeztetés igénybevételére, a költségvetési szervvel köztisztviselői, közalkalmazott jogviszonyban, munkaviszonyban, illetve megbízási jogviszonyban álló dolgozó jogosult, amennyiben a törvényes munkaidő 50 %-át az önkormányzati intézményben tölti.**  **(3) A munkakörében étkeztetési feladatot ellátó, vagy az étkeztetés szolgáltatás nyújtásához szorosan kapcsolódó munkakört betöltő dolgozó a munkaidejében biztosított étkezést köteles igénybe venni. A kötelező étkezés igénybevétele alól az intézmény vezetője indokolt esetben felmentést adhat.**  **(4) Naponként és személyenként egy étkezést igénybe vehet a költségvetési szervtől nyugdíjba ment dolgozó, ha azt a konyha kapacitása alapján annak vezetője engedélyezi.**  **(5) Az étkezést igénybe veheti a munkaviszonyban álló dolgozó akkor is, ha:**   1. **fizetett szabadságon,** 2. **fizetés nélküli szabadságon,** 3. **táppénzes állományban,** 4. **szülési vagy gyermekgondozási szabadságon van.**   **(6) A munkahelyi étkeztetés a személyi jövedelemadó törvény szabályai alapján adható természetbeni juttatás.**  **(7) A munkahelyi étkeztetés térítési díja a Konyha által megállapított intézményi térítési díjkedvezménnyel csökkentett összege.**  **(8) A munkahelyi étkeztetés körébe be nem vont, a 3.§ (1)-(4) bekezdésében nem szereplő személyek által igénybe vett étkeztetések térítési díjára a vendég-étkeztetés térítési díját kell alkalmazni.**  **(9) Vendég étkeztetés igénybevételére bárki jogosult a Konyha engedélyezett adagszáma keretén belül szabad kapacitás terhére.** |

4. §

|  |  |
| --- | --- |
| 11/1996 (VI.12.) rendelet | …/2016. (XII.15.) rendelet |
| Az e rendelet alapján igénybe vett étkezések térítési díját jelen rendelet 1. sz. melléklete tartalmazza. | **(1) Az intézményi térítési díjat évente egy alkalommal, tárgyévet megelőző év december 31. napjáig a Fóti Közhasznú Közszolgáltató Kft. javaslata alapján a Képviselő-Testület fogadja el.**  **(2) A havi térítési díjat vendég étkeztetés esetében megrendeléskor, munkahelyi étkeztetésnél a tárgyhónap 5. napjáig kell megfizetni.**  **(3) A rendszeresen, havonta előre igényelt étkeztetés esetében az étkezések lemondását az igénybevételt megelőző 2 munkanappal lehet bejelenteni. Ezt követően az előzőleg bejelentett, de igénybe nem vett étkezések személyi térítési díjai nem törölhetőek.** |

5. §

|  |  |
| --- | --- |
| 11/1996 (VI.12.) rendelet | …/2016. (XII.15.) rendelet |
| (1) Munkahelyi étkeztetési támogatásban részesülnek:  a) köztisztviselői és közalkalmazotti jogviszonyban álló személyek,  b) munkaszerződés, illetve megbízási szerződés alapján azok, akik a törvényes munkaidő 50% át az önkormányzati intézménynél töltik.  (2) A munkaviszonyban állók a támogatást csak egy intézménynél vehetik igénybe.  (3) A munkahelyi étkeztetés támogatását és a természetbeni juttatás mértékét a személyi jövedelemadó törvény szabályai alapján a Képviselő Testület a költségvetési rendeletében szabályozza.  (4) A munkahelyi étkeztetés körébe be nem vont, a 2.§.(1)-(3) bekezdésében nem szereplő személyek által igénybe vett étkeztetések térítési díjára a vendégétkez-tetés térítési díját kell alkalmazni. | Az e rendelet alapján igénybe vett étkezések térítési díját jelen rendelet 1. sz. melléklete tartalmazza. |

A rendelet-tervezetet társadalmi egyeztetésre bocsájtottuk, melynek során nem érkezett javaslat.

1. **Rendelettervezet javaslat**

A fentiek alapján az 1. számú mellékletben csatolt rendelet-tervezet javaslatot terjesztem a T. Képviselő-testület elé elfogadásra.

***Jogszabályi hivatkozás:***

* *Magyarország helyi önkormányzatairól szóló 2011. évi CLXXXIX. törvény 50. §-a.*

***Az előterjesztés mellékletei:***

*1. sz. melléklet A munkahelyi étkeztetések szabályozásáról, térítési díjainak megállapításáról szóló önkormányzati rendelettervezet*

Fót, 2016. november 18.